Kansainvälinen lentopalloliitto

Kansainvälinen lentopalloliitto (lyh. FIVB, ) on kaikkien lentopallon muotojen kansainvälinen kattojärjestö. Sen päämaja sijaitsee Lausannessa, Sveitsissä. Puheenjohtajana toimii Fabio Azevedo Brasiliasta. 
Historia.
Ennen Kansainvälisen lentopalloliiton perustamista lentopallo kuului Kansainvälisen amatöörikäsipalloliiton () alaisuuteen. FIVB perustettiin Ranskassa huhtikuussa 1947.
1940-luvun lopulla useat eurooppalaiset kansalliset lentopalloliitot alkoivat keskustella tarpeesta perustaa lajin kansainvälinen kattojärjestö. Näiden keskustelujen seurauksena järjestettiin perustava kongressi huhtikuussa 1947, jossa 14 kansallista liittoa viideltä mantereelta osallistui kokouksiin. Kokouksissa päätettiin virallisesti uuden järjestön perustamisesta ja sen ensimmäiseksi puheenjohtajaksi valittiin ranskalainen Paul Libaud.
Vuonna 1949 saavutettiin yksi perustavan kongressin keskeisistä tavoitteista, kun järjestettiin ensimmäiset miesten lentopallon maailmanmestaruuskilpailut. Vuonna 1952 järjestettiin ensimmäistä kertaa myös naisten lentopallon maailmanmestaruuskilpailut.
Ensimmäiset Aasian mestrauuskilpailut järjestettiin Tokiossa, Japanissa vuonna 1955 ja näissä kilpailuissa Intia voitti Japanin finaalissa. Vuonna 1964 Kansainvälinen olympiakomitea (IOC) hyväksyi lentopallon mukaan olympialaisten ohjelmaan. Tähän mennessä FIVB:n jäsenliittojen määrä oli kasvanut jo 89:ään. Vuonna 1969 esiteltiin uusi kansainvälinen turnaus, maailmancup, josta tehtiin myöhemmin, vuonna 1991, olympiakarsintaturnaus.
Kun Paul Libaud jäi eläkkeelle vuonna 1984, uudeksi puheenjohtajaksi valittiin meksikolainen Rubén Acosta Hernandez. Samalla FIVB siirsi päämajansa Pariisista Sveitsin Lausanneen ja ryhtyi voimakkaasti edistämään lentopalloa maailmanlaajuisesti. Tähän kuului esimerkiksi vuosittain pelattavien kansainvälisten turnausten perustaminen, kuten miesten World League (1990) ja naisten Grand Prix (1993). Lisäksi rantalentopallo hyväksyttiin olympialajiksi vuonna 1996 ja pelisääntöihin tehtiin useita muutoksia lajin näkyvyyden ja yleisöystävällisyyyden parantamiseksi.
19. kesäkuuta 2008 kiinalainen Wei Jizhong, joka toimi tuolloin FIVB:n 1. varapuheenjohtajana, nousi liiton kolmanneksi puheenjohtajaksi, kun Rubén Acosta päätti jäädä eläkkeelle 31. maailman kongressissa Dubaissa. Virallinen puheenjohtajan vaihdos tapahtui 14. elokuuta 2008 Pekingissä. Vuoteen 2020 mennessä FIVB:llä oli 2020 jäsenliittoa.
Vuonna 2022, vastauksena Venäjän hyökkäykseen Ukrainaan, FIVB keskeytti kaikkien venäläisten maajoukkueiden, seurojen, toimihenkilöiden sekä ranta- ja lumilentopalloilijoiden osallistumisen kaikkiin tapahtumiin. Lisäksi Venäjältä peruttiin vuoden 2022 miesten lentopallon MM-kilpailujen isännyys ja kisojen ottelut siirrettiin pois Venäjältä.
Organisaatiot.
Ylin päätöksentekoelin on maailmankongressi, joka kokoontuu joka toinen vuosi. Se valitsee FIVB:n puheenjohtajan sekä hallituksen jäsenet.
Hallintoneuvosto vastaa FIVB:n yleisestä hallinnosta. Valvoo kansallisten liittojen, maanosaliittojen, komissioiden ja neuvostojen toimintaa sekä nimittää viranhaltijat, mukaan lukien toimeenpanevan komitean jäsenet.
Toimeenpaneva komitea koostuu hallintoneuvoston jäsenistä. Jokaisella jäsenellä on tärkeä ja erityinen vastuualue. Työtä tukevat eri komissiot, toimikunnat ja neuvostot.
Tuomioelimet.
FIVB hallinnoi myös viittä maanosien lentopalloliittoa:
Jokainen maanosaliitto puolestaan johtaa useita kansallisia liittoja, jotka sijaitsevat sen toiminta-alueella.
FIVB Heroes.
"FIVB Heroes" on FIVB:n virallinen imagokampanja. Kampanjan tavoitteena on lisätä tietoisuutta pelaajien urheilusaavutuksista ja kasvattaa lajin maailmanlaajuista kiinnostusta. "FIVB Heroes" -kampanja esittelee 33 lentopalloilijaa ja 29 rantalentopalloilijaa 19 eri maasta. Pelaajat on valittu kampanjaan poikkeuksellisten suoritustensa perusteella.
Järjestettävät kilpailut.
Kansainvälinen lentopalloliitto järjestää seuraavat kilpailut: